ФК „Норич Сити“

ФК „Норич Сити“ (на английски: Norwich City Football Club) е английски футболен клуб от град Норич, Англия. Прякорът на отбора е Канарчетата. История Клубът е създаден на 17 юни 1902 г. Първия мач на отбора е срещу Харлич & Паркестън на стадион Ню Маркет Роуд. Първоначално прякорът на отбора е „гражданите“, но от 1907 г. е заменен с познатия „канарчетата“ заради жълто-зеления екип. По-късно отборът почва да се състезава в Южната лига. След сформирането на Дивизия 2 на Футболната лига в Англия, Норич се присъединява към нея и тимът започва подем. Най-голямата победа на отбора е 10:2 срещу Ковънтри Сити (сезон 1933 – 34), а на следващия сезон получава промоция в Дивизия 2 на Футболната лига. През следващата година футболният клуб се премества на сегашния си стадион Кароу Роуд и дебютира с победа над Уест Хям Юнайтед с 4:3 във Втора дивизия. Най-интересният момент през следващите четири сезона е посещението на крал Джордж VI на стадиона на 29 октомври 1938 г. В края на сезона, обаче канарчетата изпадат в Трета дивизия. През 1939 г. състезанията в Лигата са прекъснати поради избухването на Втората световна война. Мачовете се възобновяват през сезон 1946/47 г. като Сити завършват на 21 място този и следващия сезон. Следващите няколко години Норич се класират във втората половина на таблицата в Трета дивизия, а през сезон 1956/57 г. завършват на дъното, след което Том Паркър се завръща като мениджър на клуба. През сезон 1958/59 г. футболистите на третодивизионния Норич Сити достигат полуфинал за ФА Къп, като отстраняват по пътя си първодивизионните Тотнъм и Манчестър Юнайтед. Следващия сезон 1959/60 г. канарчетата печелят промоция за Втора дивизия като завършват втори след Саутхямптън. През последвалия сезон отборът завършва на четвърто място в лигата. През 1962 г. под ръководството на Рон Ашман Норич Сити печели първия си трофей – купата на лигата, след като побеждава на финала Рочдейл с общ резултат от двата мача 4:0, след продължения. Под ръководството на мениджъра Рон Сондърс през сезон 1971 – 72 г. Норич Сити достига най-високото ниво на английския футбол – Първа дивизия. Първата поява на отбора на стадион Уембли е през 1973 г., когато канарчетата губят финала за купата на лигата от Тотнъм с 1:0. Следва изпадане на Сити във Втора дивизия през 1974 г. и идването на нов мениджър на отбора – Джон Бонд. След изключително успешен сезон канарчетата се завръщат в Първа дивизия и отново играят на стадион Уембли за финала на купата на лигата, който отново губят с 1:0, този път от Астън Вила. През сезон 1984/85 г. под ръководството на мениджъра Кен Браун Норич Сити вдигат за втори път купата на лигата, след като печелят финала със Съндърланд с 1:0. Очакваният дебют на канарчетата в Европа през сезон 1985 – 86 г. се отлага поради събитията на стадион Хейзъл и последвалото наказание за английските отбори в евротурнирите. През същия сезон футболистите на Сити стават шампиони на Втора дивизия и печелят промоция за Първа. Челното класиране на Норич в Първа дивизия през сезоните 1986 – 87 г. и 1988 – 89 г. е достатъчно, за да играе отборът в купата на УЕФА, но наказанието на английските отбори е още в сила. През този период канарчетата продължават с добрите игри и достигат полуфинал за ФА Къп през 1989 г. и 1992 г. През сезон 1992/93 г. Норич Сити е водач в новоучредената английска Висша лига през по-голямата част от сезона, но след колебание в играта през последните седмици завършва на трета позиция след шампиона Манчестър Юнайтед и втория Астън Вила. Следващия сезон отборът на канарчетата играе за първи път в евротурнирите за купата на УЕФА, като е отстранен от Интер Милано в третия кръг, но преди това победждава Байерн Мюнхен с 2:1. Канарчетата остават единственият английски клуб победил, германците на Олимпийския стадион. Майк Уолкър напуска Норич като мениджър през януари 1994 г., за да поеме отбора на Евертън. Той е заменен от Джон Дихън, който извежда клуба до 12 място през сезон 1993 – 94 г. Следващия сезон клубът изпада в Първа дивизия, като малко преди това мениджърът Дихън подава оставка и Норич доиграва сезона с неговия помощник Гари Мегсън. Мартин О'Нийл е назначен за мениджър през лятото на 1995 г. След шест месеца начело на Норич Сити, новият мениджър подава оставка в резултат на спор с президента на канарчетата Робърт Чейс за финансовото състояние на клуба. След протестите на привържениците на Норич Робърт Чейс продава клуба на Geoffrey Watling. Английската телевизионна готвачка Делия Смит и нейният съпруг Майкъл Уин-Джоунс купуват по-голямата част от акциите на клуба от Watling през 1996 г. и Майк Уолкър отново застава начело на канарчетата. Той не успява да повтори успеха си, постигнат при първия си престои в отбора, и е уволнен два сезона по-късно, след като класира отбора в средата на таблицата на Първа дивизия. Найджъл Уортингтън поема клуба през декември 2000 г. след неуспешни две години за Норич под ръководството на Брус Риъх и Брайън Хамилтън. Играчите на Сити празнуват завръщането си в елита на Англия през 2004 г. В последвалия сезон Норич отново изпада в Първа дивизия, въпреки че побеждава Манчестър Юнайтед (2:0) и Нюкасъл Юнайтед (2:1). През следващите няколко години до януари 2009 г. канарчетата играят в Първа дивизия (Чемпиъншип), като мениджъри на клуба са Питър Гранд, Дъг Ливърмур, Джим Дафи и Глен Рьодер, които се представят на ниско ниво. В ранния следобед на 14 януари Глен Рьодер е освободен от поста мениджър на клуба, след като от 60 изиграни мача отборът на Норич печели само 20. Седмица по-късно за мениджър на клуба е назначен шотландецът Брайън Гън, който не успява да спаси Норич от изпадане от Чемпиъншип. След пъвият мач в новата лига за сезон 2009/10 Брайън Гън е уволнен и на негово място идва Пол Ламбърт. С новия си мениджър Норич става шампион на Първа лига и се завръща в Чемпиъншип. След нов много силен сезон 2010/11 за Норич Сити, отборът се завръащ във Висшата лига след шестгодишно отсъствие. През сезон 2011 – 12 възходящата линия на Норич продължи, като момчетата на Пол Ламбърт се класират на дванадесето място. За съжаление на всички фенове на „канарчетата“ Пол Ламбърт напуска отбора след този сезон в посока Астън Вила. След това като мениджъри на Норич се изреждат Крис Хютън, Нийл Адамс и Алекс Нийл, които не успяват да задържат дълготрайно клуба във Висшата лига. Норич Сити изпада в Чемпиъншип като от началото на сезон 2017/18 начело на отбора е германецът Даниел Фарке – първият мениджър чужденец в историята на клуба. През сезон 2018/19 отборът печели първото място в Чемпиъншип и през сезон 2019/20 се завръща във Висшата лига. Постижения Шампион на Чемпиъншип – 1971 – 72, 1985 – 86, 2003 – 04, 2018 – 19 Шампион на Първа лига – 1933 – 34, 2009 – 10 Носител на Карлинг Къп – 1962, 1985 Настоящ състав Към 04.11.2016 Бележка: Знамената показват национален отбор, както е определено в правилата за допустимост на ФИФА; важат някои ограничени изключения. Играчите могат да притежават повече от една националност, различна от ФИФА. Под наем Бележка: Знамената показват национален отбор, както е определено в правилата за допустимост на ФИФА; важат някои ограничени изключения. Играчите могат да притежават повече от една националност, различна от ФИФА.